গল্পের এই পর্যায়ে আমরা খুজে পাই দুই প্রেমিকার চাপাচাপি, নিজেদের পরিবারের চাপাচপি এবং বাস্তব অবস্থার পরিপ্রেক্ষিতে চার বন্ধু এই সিদ্ধান্তে উপনীত হয় যে, বি সি এস তাদের জন্য না। শুধু চাকরি করে ঢাকা শহরে জীবন যাপন করা সম্ভব না। আর তাই একমাত্র উপায় হল কম পূজি খাটিয়ে একটি ভাল ব্যাবসা করা। এই চারজনের পথ প্রদর্শক এবং সুচিন্তিত বুদ্ধিদানকারী ইমনের একমাত্র মামা এল এ খান মামা। যাকে ওরা চারজন চেনে এফ ডি সি’র সনামধন্য একজন ক্যামেরাম্যান হিসেবে কিন্তু মূলত এল এ খান মামা একজন মিউজিক ভিডিওর ক্যামেরাম্যান। প্রথম দিকে মামা ধরা না দিলেও বহু কষ্টে মামাকে শেষ পর্যন্ত তারা খুজে পায়। এল এ খান মামা সব কিছু শোনার পরে সমস্যার সমাধান তরিৎ গতিতে করে দেয়। মামা সবার উদ্দেশ্যে বলে যে বাংলাদেশে এখন বিনোদন চ্যানেলের সংখ্যা ২৫ টা। ২৫ টা চ্যানেলে প্রতিদিন কম করে হলেও ৮০ টা নাটক দেখানো হয় এবং এই নাটক বানাতে অসংখ্য পরিচালকের শ্যূটিং হাউসের দরকার হয়। আমার অনেক নামকরা পরিচালকের সাথে ভাল সম্পর্ক আছে সুতরাং আমরা অল্প খরচে একটা শ্যূটিং হাউস খুলতে পারি এবং এটা চালানোর সব দায় দায়িত্ব আমার। প্রথম দিকে সবাই একমত না হলেও পরবর্তিতে তারা শ্যূটিং হাউস্ দেয়ার ব্যাপারে একমত হয় এবং এই শ্যূটিং হাউসের নাম দেওয়া হয় ‘লাইফ’ শ্যূটিং হাউস্।